פינה יש לה
אישה ממתינה בפינה; אין לה למי; רואים שאין; אבל בפינה יש לה כן; והיא ממתינה; הזמן החזק חושק בה; נושק בה; עושק בה; גברים עוברים בעורקיה; קורעים את בירכיה גברים; סופסוף זה מקום ציבורי; היא יודעת שיש מישהו בעיר; מישהו בהיר; מישהו צעיר; שמוכרח לעבור כאן; היא יודעת כמה מסוכן; לאישה יפה פה לעמוד; ולשמור על הכבוד; יוצאות רכבות ובאות; והקיר החזק נושק לה; חושק לה; והיא ממתינה; אין לה למי; רואים שאין; אבל פינה יש לה כן; והיא ממתינה; 